Bloemhof Karoo is 'n historiese kamer wat eens op 'n tyd in Professor Christiaan Barnard se besit was. Hierdie elegante opstal staan in 'n groen oase tussen koppies op 'n produserende plaas in die malariavrye Groot Karoo in die Noord-Kaap.
Die gastehuis bied 4 gemaklike kamers waarvan 2 gesinsuites is.
Gaste kan heerlik ontspan in die sitkamer met sy vol kroegie wat lei na 'n beskutte braaiplek. Daar is 3 eetkamers en 'n sonkamer wat gaste genoeg privaatheid gee om hul eie geselskap te geniet of te kuier of 'n geselsie met medereisigers aan te knoop. Daar is ook lieflike sitplekke in die skadu van reuse peperbome en 'n pla…
Gaste kan heerlik ontspan in die sitkamer met sy vol kroegie wat lei na 'n beskutte braaiplek. Daar is 3 eetkamers en 'n sonkamer wat gaste genoeg privaatheid gee om hul eie geselskap te geniet of te kuier of 'n geselsie met medereisigers aan te knoop. Daar is ook lieflike sitplekke in die skadu van reuse peperbome en 'n plaasdam waarin jy kan afkoel.
Bloemhof is die ideale toevlugsoord vir siele wat op soek is na rus en verfrissing. Dit is die perfekte plek vir gesinswegbreke, oornagverblyf vir reisigers onderweg na Johannesburg of die kus, kunstenaars, skrywerswerkswinkels, fotografie-wegbreke, stappers, vierwielmotorfietsryers en bergfietsgeesdriftiges aangesien daar is baie uitdagings en uiteenlopende terreine is.
Bloemhof Karoo spog verder met 'n pragtige kapel - 'n eertydse skuur van klip wat plaaslik gekap is.
Ons is bekend vir ons uitmuntende Karookombuis. Wildsvleis- en skaapvleispasteie, boerboontjies, soetpampoen, kweperjellie, plaasbrood en roosterkoek is van die tradisionele geregte waaraan jy kan smul.
Gaste wat na Bloemhof Karoo gekyk het, het ook belangstelling getoon in die volgende lekke plekke:
Vanaf R1 930 per nag (plek&nbspvir 2)
25 Km Suid Van Richmond, Richmond, 7090, Noord-Kaap